राज्जें दे नाइ गै बड्डे हाकम हुंदे हे, पर दवाना करिऐ ओदी हाकमी बी मिट्दी जा करदी ही। ते हून राजे कन्नै ओदा बौन खड़ोन मता गै घटी गेदा हा। राजा बी उस्सी हून मता मूंह् नेईं हा लांदा। इस लेई नाइ बी रामे दवाना शा खार खंदा हा। उस्सी बजीर हुंदी गल्ल मनें लग्गी। उसनै ए गल्ल मनैच् रक्खी ते मौका पाइऐ राजे गी सलाह् दित्ती, ‘ए फुल्ल ते दुऐ दिन गै कलमाइ गे हे ते किन्नी हासो हानी आली गल्ल होइ गेइ। दुए राज्जें दिंआं गल्लां सनोचिआं न जे राज्जा होर होर फुल्ल मंगांन तां मनचै।" नाइ नै ए गल्ल किश ऐसी तरां लाइऐ ग्लाई, जे राजे दे मनैंच किश चुब्बी, ते फिरी उन्न हुकम दित्ता जे दवान होर म्हैलें च दौं फुल्ल लेइऐ गै औन, नेइं तां उंदा उत्थें औना बंद।